Den koptisk-katolske patriark av Alexandria

Den koptisk-katolske patriark av Alexandria er en katolsk patriark og overhodet for den koptisk-katolske kirke. Kirken aksepterer pavens overhøyhet, mens paven anerkjenner patriarkens lederskap innenfor sin særkirke. Patriarken har sitt sete i Kairo og er i tillegg epark av Alexandria.

Den nåværende koptisk-katolske patriarken av Alexandria er Antonios Naguib (siden 2006).

Historie 
I 1824 ble et patriarkat for de koptiske katolikkene opprettet. Fra før fantes det to «ekte» og to titulære patriarker av Alexandria (gresk-ortodoks, koptisk-ortodoks, melkittisk-katolsk og romersk-katolsk), som fører sin legitimitet tilbake til oldtidens patriarkat av Alexandria. Det koptisk-katolske patriarkatet eksisterte i første omgang bare på papiret, men ble i 1895 gjeninstallert av Leo XIII.

Liste over patriarker 
 Kyrillos Makarios (1898–1908)
 Markos II Khouzam (1947–1958)
 Stephanos I Sidarouss (1958–1986)
 Stephanos II Ghattas (1986–2006)
 Antonios Naguib (2006–)